
	Τανγκό στον βυθό ή Λευκωσία
ποιητική συλλογή

του Ανδρέα Αντωνιάδη

στο Σπίτι της Κύπρου

Τη Δευτέρα 3 Δεκεμβρίου 2018 και ώρα 19:00 θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η παρουσίαση της νέας ποιητικής συλλογής του Ανδρέα Αντωνιάδη, «Τανγκό στον βυθό ή Λευκωσία», που κυκλοφορεί από τις Εκδόσεις Βακχικόν.

Χαιρετισμό θα απευθύνει ο εκδότης Νέστορας Πουλάκος.  Το βιβλίο θα παρουσιάσουν ο ποιητής Τίτος Πατρίκιος και βιβλιογράφος, ποιητής Δημήτρης Δασκαλόπουλος.
Ποιήματα θα διαβάσει η Ελένη Αντωνιάδου.

Ο Ανδρέας Αντωνιάδης γεννήθηκε στη Λευκωσία. Ολοκλήρωσε τις εγκύκλιες σπουδές του στο Παγκύπριο Γυμνάσιο. Παρακολούθησε σεμινάρια τηλεοπτικής παραγωγής του Thomson Foundation of Glascow στη Λευκωσία και σκηνοθεσίας στην Ανώτατη Σχολή Τηλεοράσεως και Κινηματογράφου στο Μόναχο. Εργάστηκε στο ΡΙΚ, στο Τμήμα Σκηνοθετών-Παραγωγών της Τηλεόρασης. Από το 1982 ζει στην Αθήνα με την οικογένειά του. Υπήρξε στέλεχος της ΕΡΤ για είκοσι χρόνια, σε διάφορες θέσεις: Σκηνοθέτης, Προϊστάμενος Ξένου Προγράμματος (ΕΡΤ1), Διευθυντής Τηλεόρασης, Διευθυντής Προγράμματος (ΕΡΤ2). Είναι μέλος της Εταιρείας Ελλήνων Σκηνοθετών, της Εταιρείας Συγγραφέων και του Κυπριακού PEN Club. Έχει γράψει ποίηση, πεζό, θέατρο. Ποιήματα και διηγήματά του έχουν δημοσιευτεί σε συλλογικούς τόμους και λογοτεχνικά περιοδικά. Έργα του έχουν μεταφραστεί στα αγγλικά, γαλλικά, ρουμανικά και γερμανικά. Το «Τανγκό στον βυθό ή Λευκωσία» είναι η τρίτη ποιητική του συλλογή.

